Merkinės apskritis

Merkinės apskritis (arba Merkinės žemė, Merkinės pavietas; ) – Lietuvos Didžiosios kunigaikštystės administracinis vienetas, egzistavęs 1791–1795 m. Centras – Merkinė.

 Istorija 

Apskritis sudaryta 1791 m. iš dalies Trakų apskrities. Iš pradžių įėjo į LDK Trakų vaivadiją, o nuo 1793 m. – į naujai sudarytą Merkinės vaivadiją. Jai priklausė šios parapijos: Alytus, Daugai, Lazdijai, Leipalingis, Liškiava, Liubavas, Merkinė, Meteliai, Miroslavas, Nemunaitis, Punskas, Rudamina, Seirijai, Šventežeris, Veisiejai, Vižainis, Сеньненская.

1795 m. atlikus ATR padalinimą, apskritis panaikinta, Užnemunėje buvusi dalis perduota Prūsijos karalystėje naujai suformuotai Balstogės departamento Vygrių apskričiai, o į rytus nuo Nemuno buvusi dalis – Vilniaus gubernijai (Trakų apskričiai).

Panašaus pavadinimo apskritis sudaryta 1915 m. vokiečių valdžios ir pavadinta Alytaus-Merkinės apskritimi

 Literatūra 




Kategorija:Lietuvos buvusios apskritys
Kategorija:Trakų vaivadijos apskritys
Kategorija:Dzūkijos istorija
Kategorija:Merkinės vaivadija